
	ΔΙΕΥΘΥΝΣΗ ΜΕΣΗΣ ΤΕΧΝΙΚΗΣ ΚΑΙ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ

	ΛΕΥΚΩΣΙΑ ΙΟΥΝΙΟΣ 2005


1
ΣΚΟΠΟΣ ΤΟΥ ΜΑΘΗΜΑΤΟΣ

Σκοπός του μαθήματος είναι να βοηθήσει τους/τις μαθητές/τριες να κατανοήσουν σε βάθος τις επιστημονικές μεθόδους ελέγχου των δομικών υλικών και να μπορούν να χρησιμοποιούν τα βασικά και σύγχρονα όργανα και τις συσκευές ελέγχου των δομικών υλικών. 

Επίσης, να ετοιμάζουν αναφορές σε συγκεκριμένη μορφή με τα απαραίτητα αποτελέσματα και τις γραφικές παραστάσεις, να συγκρίνουν τα αποτελέσματα με βάση τα κυπριακά (CYS) και άλλα διεθνή πρότυπα και να εξάγουν τα ανάλογα συμπεράσματα. 

2
ΓΕΝΙΚΟΙ ΣΤΟΧΟΙ ΤΟΥ ΜΑΘΗΜΑΤΟΣ

Οι μαθητές/τριες πρέπει:

1. Να κατανοήσουν την αναγκαιότητα και τη σημασία του ελέγχου των δομικών υλικών.

2. Να εξοικειωθούν με τις βασικές έννοιες και ορισμούς που αφορούν την τεχνολογία και τον έλεγχο των δομικών υλικών όπως κοκκομετρική σύνθεση, περιεκτικότητα υγρασίας, αντοχή, απορροφητικότητα, κτλ.

3. Να γνωρίσουν τη χρήση βασικών και σύγχρονων οργάνων και συσκευών ακριβείας ελέγχου των δομικών υλικών.

4. Να εξοικειωθούν με τις τεχνικές εκτέλεσης δοκιμών.

5. Να εκτελούν δοκιμές ελέγχου των δομικών υλικών με καθορισμένη μέθοδο, σύμφωνα με τα κυπριακά και διεθνή πρότυπα ελέγχου υλικών.

6. Να ετοιμάζουν αναφορές ελέγχου των υλικών σε  προκαθορισμένη μορφή (σκοπός, θεωρία, συσκευές – όργανα – υλικά, μέθοδος-πορεία, αποτελέσματα, συμπεράσματα και εισηγήσεις).

7. Να ερμηνεύουν τα πρότυπα ποιότητας και να τα εφαρμόζουν στον έλεγχο της καταλληλότητας των υλικών.

3
ΠΡΟΑΠΑΙΤΟΥΜΕΝΕΣ ΓΝΩΣΕΙΣ ΚΑΙ ΔΕΞΙΟΤΗΤΕΣ

1. Βασικές γνώσεις Μαθηματικών και Φυσικής.

2. Βασικές γνώσεις και δεξιότητες του προφορικού και γραπτού λόγου (περιγραφή, επεξήγηση, αναφορά). 

3. Βασικές γνώσεις και δεξιότητες γραφικής επικοινωνίας.

4. Πυρηνικές γνώσεις που αποκτήθηκαν κατά τη διδασκαλία του μαθήματος των Δομικών Υλικών και Κτιριακών έργων.

5. Χρήση υπολογιστικής μηχανής.

6. Χρήση ηλεκτρονικού υπολογιστή (Windows, Microsoft Word, Excel).

4
ΠΥΡΗΝΙΚΕΣ ΓΝΩΣΕΙΣ ΚΑΙ ΔΕΞΙΟΤΗΤΕΣ

Οι μαθητές/τριες πρέπει: 

1. Να αναγνωρίζουν και να ονομάζουν τα διάφορα δομικά υλικά.

2. Να αναγνωρίζουν, να επιλέγουν, να χρησιμοποιούν ορθά και να συντηρούν τις συσκευές και τα όργανα ελέγχου των υλικών.

3. Να εκτελούν ορθά τη δειγματοληψία των δομικών υλικών για έλεγχο της ποιότητάς τους.

4. Να διεξάγουν δοκιμές ελέγχου των δομικών υλικών με προκαθορισμένη πορεία και να εξάγουν αποτελέσματα.

5. Να συγκρίνουν τα αποτελέσματα των δοκιμών με τα διάφορα πρότυπα και να αξιολογούν την ποιότητα των δομικών υλικών ανάλογα με τη χρήση τους.

5
ΕΙΣΗΓΗΣΕΙΣ ΓΙΑ ΤΗΝ ΑΠΟΤΕΛΕΣΜΑΤΙΚh ΠΡΟΣΦΟΡΑ ΤΗΣ ΥΛΗΣ ΤΟΥ ΑΝΑΛΥΤΙΚΟΥ ΠΡΟΓΡΑΜΜΑΤΟΣ

Το εργαστήριο ελέγχου δομικών υλικών στο οποίο θα διεξάγεται το μάθημα της Τεχνολογίας και Ελέγχου Υλικών πρέπει να είναι εφοδιασμένο με όλα τα απαραίτητα όργανα και συσκευές που απαιτούνται για την εκτέλεση των δοκιμών που περιέχονται στο αναλυτικό πρόγραμμα.  Η διάταξη των πάγκων εργασίας, των οργάνων και συσκευών και των υλικών πρέπει να βοηθά στη δημιουργία ομάδων εργασίας για εφαρμογή της συνεργατικής μάθησης.

Για αποτελεσματική διδασκαλία το εργαστήριο ελέγχου δομικών υλικών πρέπει να είναι εφοδιασμένο με όλα τα απαραίτητα εποπτικά και άλλα βοηθητικά μέσα διδασκαλίας, όπως:

1. Ανακλαστικό διασκόπιο.

2. Τηλεόραση και βίντεο.

3. Προβολέα υγρών κρυστάλλων (LCD projector). 

4. Η/Υ με πολυμέσα.

5. Αντιπροσωπευτικά δείγματα δομικών υλικών.

6. Εικόνες, φωτογραφίες, διαφάνειες, σχεδιαγράμματα.

7. Εκπαιδευτικές βιντεοταινίες.

8. Ειδικό λογισμικό για σχεδίαση γραφικών παραστάσεων.

Για καλύτερη διεξαγωγή του μαθήματος ο/η εκπαιδευτικός χωρίζει το τμήμα σε ομάδες εργασίας και καταρτίζει πρόγραμμα εκτέλεσης των δοκιμών για την κάθε ομάδα. 

Ο/Η εκπαιδευτικός, σε κάθε μάθημα δίνει στους/στις μαθητές/τριες έντυπα στα οποία περιγράφεται ο τρόπος εκτέλεσης της δοκιμής που θα διεξάγει κάθε ομάδα, σύμφωνα με το πρόγραμμα. 

Κατά την εκτέλεση των δοκιμών ο/η εκπαιδευτικός πρέπει να επεξηγεί, να καθοδηγεί, να επιβλέπει και να βοηθά τους/τις μαθητές/τριες κάθε ομάδας.

Οι μαθητές/τριες πρέπει να ενθαρρύνονται να συνεργάζονται, να αυτενεργούν και να αλληλοβοηθούνται τόσο κατά τη διάρκεια της εκτέλεσης της δοκιμής, όσο και κατά τη διάρκεια της καταγραφής των αποτελεσμάτων της. 

Ο/Η εκπαιδευτικός, πρέπει να παρέχει κίνητρα στους/στις μαθητές/τριες, ώστε να εκτελούν υψηλής ποιότητας εργασία, στοχεύοντας σε ακριβή αποτελέσματα.

Να ανατίθεται στους/στις μαθητές/τριες, ως κατ’ οίκον εργασία, η συμπλήρωση της καταγραφής της δοκιμής που πιθανό να μη συμπληρωθεί στο εργαστήριο κατά τη διάρκεια του μαθήματος.  Η καταγραφή και παρουσίαση κάθε δοκιμής θα ελέγχεται και θα αξιολογείται.

Βιβλιογραφία
Διδακτικό βιβλίο 

1. Εργαστηριακές Δοκιμές Δομικών Υλικών,  Εκδόσεις ΥΑΠ ΤΕ 

Βιβλία αναφοράς

1. Δομικά Υλικά Α΄ τάξης Δομικών Έργων, Εκδόσεις ΥΑΠ ΤΕ 

2. Γενική Δομική Α΄ τάξης Δομικών Έργων, Εκδόσεις ΥΑΠ ΤΕ 

3. Κυπριακά Πρότυπα – Προδιαγραφές – Υπουργείου Εμπορίου και Βιομηχανίας 

4. Ευρωπαϊκά Πρότυπα – Προδιαγραφές.

ΟΔΗΓΙΕΣ ΓΙΑ ΤΗΝ ΑΞΙΟΛΟΓΗΣΗ ΤΟΥ ΜΑΘΗΜΑΤΟΣ

Να χρησιμοποιείται συνεχής αξιολόγηση, γραπτή και προφορική, η οποία να αξιοποιείται και για σκοπούς επανατροφοδότησης.

Η συνεχής αξιολόγηση να αφορά την εργασία στο εργαστήριο, την κατ’ οίκον εργασία, τη συμμετοχή του/της μαθητή/τριας στη διεξαγωγή των δοκιμών και την παρουσίαση της καταγραφής της δοκιμής με έμφαση στα αποτελέσματα και συμπεράσματα που θα εξάγει.

Για σκοπούς αξιολόγησης επιβάλλεται να λαμβάνεται υπ‘ όψη και η γενική εικόνα του/της μαθητή/τριας στο εργαστήριο.

Τα κριτήρια αξιολόγησης καθορίζονται, κωδικοποιούνται και κοινοποιούνται στους/στις μαθητές/τριες.

Η βαρύτητα των επιμέρους βαθμολογιών που αφορούν την εργασία στο εργαστήριο, την κατ’ οίκον εργασία, την προφορική εξέταση, την παρουσίαση της καταγραφής των δοκιμών κ.ά. καθορίζονται, κωδικοποιούνται και κοινοποιούνται στους/στις μαθητές/τριες. 

	ΔΙΔΑΚΤΕΑ ΥΛΗ
	ΓΝΩΣΕΙΣ ΚΑΙ ΔΕΞΙΟΤΗΤΕΣ ΠΟΥ ΑΠΟΚΤΑ Ο/Η ΜΑΘΗΤΗΣ/ΤΡΙΑ
	ΔΡΑΣΤΗΡΙΟΤΗΤΕΣ

	1 Εισαγωγή


(6 περίοδοι)

1.1 Σκοπός του ελέγχου των υλικών-Ιστορικό

1.2 Πρότυπα ελέγχου υλικών-Κυπριακά και Ευρωπαϊκά

1.3 Οργάνωση τμήματος-Οργάνωση μαθήματος

1.4 Εκτέλεση και παρουσίαση αποτελεσμάτων των δοκιμών ελέγχου υλικών

1.5 Αξιολόγηση των αποτελεσμάτων και της παρουσίασης της δοκιμής
	· Κατανοεί και αναγνωρίζει την αναγκαιότητα του ελέγχου των υλικών.

· Διακρίνει και ερμηνεύει τα κυπριακά και ευρωπαϊκά πρότυπα ελέγχου των υλικών.

· Γνωρίζει τη μεθοδολογία οργάνωσης του τμήματος για τη διεξαγωγή των δοκιμών ελέγχου των υλικών. 

· Γνωρίζει τη διαδικασία εκτέλεσης και παρουσίασης των αποτελεσμάτων των δοκιμών ελέγχου των υλικών.

· Αξιολογεί τα αποτελέσματα της δοκιμής και εξάγει τα ανάλογα συμπεράσματα.
	Εκπαιδευτικού:

· Διάλεξη/παρουσίαση του θέματος και ιστορική αναδρομή της εξέλιξης των δοκιμών των υλικών παράλληλα με την ανάπτυξη της οικοδομικής βιομηχανίας.

· Προβολή βιντεοταινίας και επίδειξη εικόνων σχετικών με τη σπουδαιότητα του ελέγχου των υλικών.

· Επεξήγηση της σημασίας και της εφαρμογής των κυπριακών και ευρωπαϊκών προτύπων ελέγχου των υλικών, με τη βοήθεια σχετικού ενημερωτικού υλικού που θα δώσει  στους/στις μαθητές/τριες

· Διαχωρισμός των μαθητών/τριών σε ομάδες εργασίας και επεξήγηση του τρόπου διεξαγωγής του μαθήματος.

· Καθορισμός της διαδικασίας καταγραφής και παρουσίασης των δοκιμών και ορισμός των κριτηρίων αξιολόγησης.

Μαθητών/τριών:

· Διαχωρισμός των μαθητών/τριών σε ομάδες εργασίας.

· Ερμηνεία και χρήση κυπριακών και ευρωπαϊκών προτύπων που θα τους δοθούν.

	2 Βασικές μονάδες μέτρησης/ Συμβολισμοί/Όργανα μέτρησης


(6 περίοδοι)

2.1 Μήκος:  Κανόνας, μέτρο, παχύμετρο

2.2 Όγκος:  Ογκομετρικοί σωλήνες/δοχεία

2.3 Μάζα:  Ζυγαριές ακριβείας

2.4 Δύναμη/Βάρος:  Δυναμόμετρα

2.5 Θερμοκρασία:  Θερμόμετρα
	· Αναφέρει και αναγνωρίζει τις μονάδες μέτρησης μήκους, όγκου, μάζας, δύναμης/βάρους και θερμοκρασίας.

· Επιλέγει και χρησιμοποιεί ορθά τα κατάλληλα όργανα μέτρησης για την κάθε περίπτωση.
	Εκπαιδευτικού:

· Επεξήγηση των μονάδων μέτρησης μήκους, όγκου, μάζας, δύναμης/βάρους και θερμοκρασίας με τους αντίστοιχους συμβολισμούς, σύμφωνα με τα ευρωπαϊκά πρότυπα.

· Επίδειξη και ορθή χρήση των πιο κάτω βασικών οργάνων μέτρησης:

· Κανόνας, μέτρο, παχύμετρο

· Ογκομετρικοί σωλήνες/δοχεία

· Ζυγαριές ακριβείας

· Δυναμόμετρα

· Θερμόμετρα.

Μαθητών/τριών:

· Εξάσκηση στη χρήση των πιο πάνω βασικών οργάνων.

· Μέτρηση του μήκους, του όγκου, της μάζας, του βάρους και της θερμοκρασίας προκαθορισμένων δειγμάτων και καταγραφή των μετρήσεων σε ειδικά έντυπα.

	3 Δοκιμές αδρανών υλικών 


(51 περίοδοι)

3.1 Κοκκομέτρηση αδρανών υλικών – Ξηρή μέθοδος 

3.1.1 Κοκκομέτρηση άμμου για σκυρόδεμα

3.1.2 Κοκκομέτρηση άμμου για κονιάματα δόμησης και επιχρισμάτων

3.1.3 Κοκκομέτρηση σκύρων για σκυρόδεμα

3.1.4 Κοκκομέτρηση σκύρων για οδοποιία 

3.2 Καθαρότητα άμμου – Εργοταξιακή μέθοδος

3.3 Κενά αδρανών – Εργοταξιακή μέθοδος

3.3.1 Κενά άμμου

3.3.2 Κενά σκύρων

3.4 Διόγκωση άμμου – Εργοταξιακή μέθοδος

3.5 Επιμήκεις και πλακοειδείς κόκκοι σκύρων 

3.6 Προσδιορισμός της περιεκτικότητας σε υγρασία των αδρανών

3.6.1 Στέγνωμα στο φούρνο

3.6.2 Στέγνωμα σε ηλεκτρικό μάτι 

3.7 Συντελεστής κρούσης των σκύρων

3.8 Συντελεστής θραύσης των σκύρων
	· Αναγνωρίζει και αναφέρει τα είδη των αδρανών υλικών που χρησιμοποιούνται στην οικοδομική βιομηχανία.

· Αιτιολογεί τη χρησιμότητα του ελέγχου των αδρανών υλικών για την παρασκευή κονιαμάτων και σκυροδεμάτων καλής ποιότητας.

· Εκτελεί τις πιο κάτω δοκιμές αδρανών υλικών:

· Κοκκομέτρηση άμμου για σκυρόδεμα

· Κοκκομέτρηση άμμου για κονιάματα δόμησης και επιχρισμάτων

· Κοκκομέτρηση σκύρων για σκυρόδεμα

· Κοκκομέτρηση σκύρων για οδοποιία

· Καθαρότητα άμμου – Εργοταξιακή μέθοδος  

· Κενά άμμου – Εργοταξιακή μέθοδος

· Κενά σκύρων – Εργοταξιακή μέθοδος

· Διόγκωση άμμου – Εργοταξιακή μέθοδος

· Επιμήκεις και πλακοειδείς κόκκοι

· Προσδιορισμός της περιεκτικότητας σε υγρασία των αδρανών – στέγνωμα στο φούρνο

· Προσδιορισμός της περιεκτικότητας σε υγρασία των αδρανών – στέγνωμα σε ηλεκτρικό μάτι

· Συντελεστής κρούσης των σκύρων

· Συντελεστής θραύσης των σκύρων.

· Εξάγει, επεξεργάζεται  και παρουσιάζει τα αποτελέσματα της κάθε δοκιμής.

· Αξιολογεί την καταλληλότητα των αδρανών υλικών, ανάλογα με το σκοπό για τον οποίο θα χρησιμοποιηθούν, συγκρίνοντας τα αποτελέσματα της κάθε δοκιμής με τα ανάλογα πρότυπα.
	Εκπαιδευτικού:

· Επίδειξη διαφόρων δειγμάτων αδρανών υλικών που χρησιμοποιούνται στην οικοδομική βιομηχανία για σκοπούς αναγνώρισης.

· Προβολή διαφανειών και επίδειξη εικόνων σχετικών με τον έλεγχο των αδρανών υλικών.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα διεξάγει η κάθε ομάδα, σύμφωνα με το πρόγραμμα.

· Καθοδήγηση της κάθε ομάδας στην εκτέλεση της αντίστοιχης δοκιμής.

· Αξιολόγηση της συμμετοχής του/της κάθε μαθητή/τριας στη διεξαγωγή των δοκιμών.

· Αξιολόγηση της καταγραφής και παρουσίασης της δοκιμής κάθε μαθητή/τριας.

Μαθητών/τριών:

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει σύμφωνα με το πρόγραμμα.

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εκτέλεση της δοκιμής σύμφωνα με τις οδηγίες που έχουν δοθεί.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής από κάθε μαθητή/τρια στο τετράδιο, σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων των μαθητών/τριών.

	4 Δοκιμές τσιμέντου


(15 περίοδοι)

4.1 Αναγκαία ποσότητα νερού στο τσιμέντο

4.2 Χρόνος αρχικής πήξης του τσιμέντου

4.3 Χρόνος τελικής πήξης του τσιμέντου

4.4 Ογκοσταθερότητα του τσιμέντου
	· Αναγνωρίζει και αναφέρει τα είδη τσιμέντου που χρησιμοποιούνται στην οικοδομική βιομηχανία.

· Αιτιολογεί τη χρησιμότητα του ελέγχου του τσιμέντου τύπου Πόρτλαντ για την παρασκευή κονιαμάτων και σκυροδεμάτων καλής ποιότητας.

· Εκτελεί τις πιο κάτω δοκιμές τσιμέντου:

· Αναγκαία ποσότητα νερού στο τσιμέντο

· Χρόνος αρχικής πήξης του τσιμέντου

· Χρόνος τελικής πήξης του τσιμέντου

· Ογκοσταθερότητα του τσιμέντου.

· Εξάγει, επεξεργάζεται και παρουσιάζει τα αποτελέσματα της κάθε δοκιμής.

· Αξιολογεί την καταλληλότητα του τσιμέντου συγκρίνοντας τα αποτελέσματα της κάθε δοκιμής με τα ανάλογα πρότυπα.
	Εκπαιδευτικού: 

· Επίδειξη διαφόρων δειγμάτων τσιμέντου που χρησιμοποιούνται στην οικοδομική βιομηχανία για σκοπούς αναγνώρισης.

· Προβολή βιντεοταινίας και διαφανειών σχετικών με την παρασκευή και τον έλεγχο του τσιμέντου.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα διεξάγει η κάθε ομάδα, σύμφωνα με το πρόγραμμα.

· Καθοδήγηση της κάθε ομάδας στην εκτέλεση της αντίστοιχης δοκιμής.

· Αξιολόγηση της συμμετοχής του/της μαθητή/τριας στη διεξαγωγή των δοκιμών.

· Αξιολόγηση της καταγραφής και παρουσίασης της δοκιμής του/της μαθητή/τριας.

Μαθητών/τριών:

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει, σύμφωνα με το πρόγραμμα.

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εκτέλεση της δοκιμής, σύμφωνα με τις οδηγίες που έχουν δοθεί.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής στο τετράδιο, σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων.

	5 Δοκιμές σκυροδέματος


(21 περίοδοι)

5.1
Εργάσιμο – Κάθιση σκυροδέματος 

5.2 Συντελεστής συμπύκνωσης σκυροδέματος

5.3 Παρασκευή και συντήρηση δοκιμίων από νωπό σκυρόδεμα

5.4 Θλιπτική αντοχή δοκιμίων από σκυρόδεμα

5.5 Χρήση του κρουσιμέτρου για έλεγχο της επιφανειακής αντοχής του σκυροδέματος

5.6 Έλεγχος της ενανθράκωσης του σκυροδέματος με τη χρήση της φαινολοφθαλαιήνης
	· Αναγνωρίζει και αναφέρει τα υλικά που χρησιμοποιούνται για την παρασκευή σκυροδέματος.

· Επεξηγεί το ρόλο του κάθε υλικού μέσα στο σκυρόδεμα.

· Αναφέρει και επεξηγεί τις διάφορες κατηγορίες σκυροδέματος.

· Αναφέρει τους κυριότερους παράγοντες που επηρεάζουν την αντοχή του σκυροδέματος.

· Ερμηνεύει την ιδιότητα του εργάσιμου του σκυροδέματος και τους παράγοντες που επηρεάζουν το εργάσιμο.

· Αιτιολογεί τη χρησιμότητα του ελέγχου της ποιότητας του σκυροδέματος.

· Εκτελεί τις πιο κάτω δοκιμές σκυροδέματος:

· Κάθιση σκυροδέματος

· Συντελεστής συμπύκνωσης σκυροδέματος

· Παρασκευή και συντήρηση δοκιμίων από νωπό σκυρόδεμα

· Θλιπτική αντοχή δοκιμίων από σκυρόδεμα

· Χρήση του κρουσιμέτρου για έλεγχο της επιφανειακής αντοχής του σκυροδέματος

· Έλεγχος της ενανθράκωσης του σκυροδέματος με τη χρήση της φαινολοφθαλαιήνης.

· Εξάγει, επεξεργάζεται και παρουσιάζει τα αποτελέσματα της κάθε δοκιμής.

· Αξιολογεί την ποιότητα του σκυροδέματος και το κατατάσσει σε κατηγορίες αντοχής και εργάσιμου, σύμφωνα με τα πρότυπα.
	Εκπαιδευτικού: 

· Προβολή βιντεοταινίας και επίδειξη εικόνων σχετικών με την παρασκευή, μεταφορά, τοποθέτηση, διάστρωση και συμπύκνωση του σκυροδέματος.

· Επίδειξη διαφόρων δειγμάτων σκυροδέματος με στόχο να κατανοήσουν οι μαθητές/τριες το ρόλο του κάθε υλικού παρασκευής σκυροδέματος.

· Επίδειξη δοκιμίου σκυροδέματος (κύβου) και επεξήγηση των διαφόρων κατηγοριών σκυροδέματος ανάλογα με την αντοχή του δοκιμίου στη θλίψη μετά από 28 μέρες.

· Επεξήγηση της θεωρίας του εργάσιμου του σκυροδέματος.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα διεξάγει η κάθε ομάδα σύμφωνα με το πρόγραμμα.

· Καθοδήγηση της κάθε ομάδας στην εκτέλεση της αντίστοιχης δοκιμής.

· Αξιολόγηση της συμμετοχής του/της μαθητή/τριας στη διεξαγωγή των δοκιμών.

· Αξιολόγηση της καταγραφής και παρουσίασης της δοκιμής από το/τη μαθητή/τρια.

Μαθητών/τριών:

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει, σύμφωνα με το πρόγραμμα.

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εκτέλεση της δοκιμής σύμφωνα με τις οδηγίες που έχουν δοθεί.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής από το/τη  μαθητή/τρια στο τετράδιο σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων του/της  μαθητή/τριας.

	6 Δοκιμές εδαφών  


(21 περίοδοι)

6.1 Πρότυπη μέθοδος προσδιορισμού της περιεκτικότητας σε υγρασία των εδαφών-Στέγνωμα στο φούρνο

6.2 Όριο υδαρότητας, με χρήση της συσκευής Καζαγκράντε

6.3 Όριο πλαστικότητας, δείκτης πλαστικότητας

6.4 Γραμμική συρρίκνωση
	· Αναγνωρίζει και ονομάζει τα κυριότερα είδη εδαφών που συναντούνται στην Κύπρο.

· Αιτιολογεί τη χρησιμότητα του ελέγχου της καταλληλότητας των διαφόρων εδαφών ανάλογα με το σκοπό για τον οποίο θα χρησιμοποιηθούν.

· Προσδιορίζει την περιεκτικότητα των εδαφών σε υγρασία και ερμηνεύει τη σημασία της.

· Ερμηνεύει τα όρια του Άτερμπεργκ και τα συσχετίζει με τη συνεκτικότητα του εδάφους.

· Επεξηγεί τον όρο γραμμική συρρίκνωση και τη σχέση του με το δείκτη πλαστικότητας.

· Εκτελεί τις πιο κάτω δοκιμές εδαφών:

· Πρότυπη μέθοδος προσδιορισμού της περιεκτικότητας σε υγρασία των εδαφών-Στέγνωμα στο φούρνο

· Όριο υδαρότητας με χρήση της συσκευής Καζαγκράντε

· Όριο πλαστικότητας, δείκτης πλαστικότητας

· Γραμμική συρρίκνωση.

· Εξάγει, επεξεργάζεται  και παρουσιάζει τα αποτελέσματα της κάθε δοκιμής.

· Αξιολογεί την καταλληλότητα των εδαφών ανάλογα με το σκοπό που θα χρησιμοποιηθούν.
	Εκπαιδευτικού: 

· Προβολή βιντεοταινίας και επίδειξη εικόνων σχετικών με τα διάφορα είδη εδαφών που συναντούνται στην Κύπρο.

· Επίδειξη διαφόρων δειγμάτων εδαφών που συναντούνται στην Κύπρο για σκοπούς αναγνώρισης.

· Παρουσίαση δειγμάτων εδαφών σε κατάσταση υγρή, πλαστική και στερεή για σκοπούς κατανόησης των ορίων του Άτερμπεργκ.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα διεξάγει η κάθε ομάδα, σύμφωνα με το πρόγραμμα.

· Καθοδήγηση της κάθε ομάδας στην εκτέλεση της αντίστοιχης δοκιμής.

· Αξιολόγηση της συμμετοχής του/της μαθητή/τριας στη διεξαγωγή των δοκιμών.

· Αξιολόγηση της καταγραφής και παρουσίασης της δοκιμής του/της μαθητή/τριας.

Μαθητών/τριών:

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει, σύμφωνα με το πρόγραμμα. 

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εκτέλεση της δοκιμής σύμφωνα με τις οδηγίες που έχουν δοθεί.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής από τον/την μαθητή/τρια στο τετράδιο, σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων του/της μαθητή/τριας.

	7 Δοκιμές τούβλων – Τσιμεντολίθων

7.1 Έλεγχος διαστάσεων, κανονικότητα σχήματος και στρέβλωση των τούβλων

7.2 Απορροφητικότητα των τούβλων

7.3 Αντοχή των τούβλων σε θλίψη

7.4 Αντοχή των τσιμεντολίθων σε θλίψη
	· Αναγνωρίζει τα είδη τούβλων και τσιμεντολίθων που χρησιμοποιούνται στην οικοδομική βιομηχανία.

· Αναφέρει τις πρώτες ύλες παρασκευής των τούβλων και των τσιμεντολίθων.

· Αιτιολογεί τη χρησιμότητα του ελέγχου των τούβλων και των τσιμεντολίθων ανάλογα με το σκοπό που θα χρησιμοποιηθούν.

· Ελέγχει τις διαστάσεις και την κανονικότητα του σχήματος των τούβλων και των τσιμεντολίθων.

· Προσδιορίζει την περιεκτικότητα των τούβλων σε υγρασία και ερμηνεύει τη σημασία της.

· Ελέγχει τη θλιπτική αντοχή των τούβλων και των τσιμεντολίθων.

· Εκτελεί τις πιο κάτω δοκιμές τούβλων και τσιμεντολίθων:

· Έλεγχος διαστάσεων, κανονικότητα σχήματος και στρέβλωση των τούβλων

· Απορροφητικότητα των τούβλων

· Αντοχή των τούβλων σε θλίψη

· Αντοχή των τσιμεντολίθων σε θλίψη.

· Εξάγει, επεξεργάζεται και παρουσιάζει τα αποτελέσματα της κάθε δοκιμής.

· Αξιολογεί την καταλληλότητα των τούβλων και των τσιμεντολίθων ανάλογα με το σκοπό που θα χρησιμοποιηθούν.
	Εκπαιδευτικού: 

· Επίδειξη διαφόρων δειγμάτων τούβλων και τσιμεντολίθων που χρησιμοποιούνται στην οικοδομική βιομηχανία για σκοπούς αναγνώρισης.

· Προβολή βιντεοταινίας και εικόνων σχετικών με την παρασκευή τούβλων και τσιμεντολίθων.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα διεξάγει η κάθε ομάδα, σύμφωνα με το πρόγραμμα.

· Καθοδήγηση της κάθε ομάδας στην εκτέλεση της αντίστοιχης δοκιμής.

· Αξιολόγηση της συμμετοχής του/της μαθητή/τριας στη διεξαγωγή των δοκιμών.

· Αξιολόγηση της καταγραφής και παρουσίασης της δοκιμής του/της μαθητή/τριας.

Μαθητών/τριών: 

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει, σύμφωνα με το πρόγραμμα.

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εκτέλεση της δοκιμής σύμφωνα με τις οδηγίες που έχουν δοθεί.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής από τον/την μαθητή/τρια στο τετράδιο σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων του/της μαθητή/τριας.

	8 Δοκιμές ασφαλτοσκυροδέματος 


(9 περίοδοι)

8.1 Εκχύλιση ασφαλτοσκυροδέματος με φυγοκεντρική μέθοδος

8.2 Κοκκομέτρηση αδρανών ασφαλτοσκυροδέματος
	· Αναγνωρίζει τα υλικά παρασκευής ασφαλτοσκυροδέματος.

· Επεξηγεί το ρόλο του κάθε υλικού μέσα στο ασφαλτοσκυρόδεμα.

· Αιτιολογεί τη χρησιμότητα του ελέγχου του ασφαλτοσκυροδέματος και των συστατικών υλικών.

· Προσδιορίζει την περιεκτικότητα του ασφαλτοσκυροδέματος σε άσφαλτο και ερμηνεύει τη σημασία της.

· Προσδιορίζει την κοκκομετρική σύνθεση των αδρανών υλικών του ασφαλτοσκυροδέματος.

· Εκτελεί τις πιο κάτω δοκιμές ασφαλτοσκυροδέματος:

· Εκχύλιση ασφαλτοσκυροδέματος με φυγοκεντρική μέθοδο

· Κοκκομέτρηση αδρανών ασφαλτοσκυροδέματος.

· Εξάγει, επεξεργάζεται και παρουσιάζει τα αποτελέσματα της κάθε δοκιμής.

· Αξιολογεί την καταλληλότητα του ασφαλτοσκυροδέματος ανάλογα με το σκοπό για τον οποίο θα χρησιμοποιηθεί.
	Εκπαιδευτικού:

· Προβολή βιντεοταινίας και εικόνων σχετικών με την παρασκευή, μεταφορά, τοποθέτηση, διάστρωση και συμπίεση του ασφαλτοσκυροδέματος.

· Επίδειξη δειγμάτων ασφάλτου και αδρανών υλικών που χρησιμοποιούνται στην παρασκευή ασφαλτοσκυροδέματος για σκοπούς αναγνώρισης.

· Επίδειξη δοκιμίου ασφαλτοσκυροδέματος και επεξήγηση της μεθόδου λήψης.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα εκτελέσει η κάθε ομάδα σύμφωνα με το πρόγραμμα.

· Καθοδήγηση της κάθε ομάδας στην εκτέλεση της αντίστοιχης δοκιμής.

· Αξιολόγηση της συμμετοχής του/της μαθητή/τριας στη διεξαγωγή των δοκιμών.

· Αξιολόγηση της καταγραφής και παρουσίασης της δοκιμής του/της μαθητή/τριας.

Μαθητών/τριών:

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει, σύμφωνα με το πρόγραμμα.

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής από τον/την μαθητή/τρια στο τετράδιο, σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων του/της μαθητή/τριας.

	9 Δοκιμές υγρομονωτικών ασφαλτικών μεμβρανών


(6 περίοδοι)

9.1 Πάχος και μάζα ανά μονάδα επιφάνειας

9.2 Αντίσταση στο σχίσιμο
	· Αναγνωρίζει τα διάφορα είδη υγρομονωτικών ασφαλτικών μεμβρανών.

· Αναφέρει τις χρήσεις των υγρομονωτικών ασφαλτικών μεμβρανών.

· Κρίνει και επιλέγει την κατάλληλη υγρομονωτική ασφαλτική μεμβράνη για κάθε περίπτωση υγρομόνωσης.

· Αιτιολογεί τη χρησιμότητα του ελέγχου των υγρομονωτικών ασφαλτικών μεμβρανών.

· Μετρά το πάχος και τη μάζα ανά μονάδα επιφάνειας των υγρομονωτικών ασφαλτικών μεμβρανών και ερμηνεύει τη σημασία τους.

· Προσδιορίζει την αντίσταση στο σχίσιμο των υγρομονωτικών ασφαλτικών μεμβρανών.

· Εκτελεί τις πιο κάτω δοκιμές υγρομονωτικών ασφαλτικών μεμβρανών:

· Πάχος και μάζα ανά μονάδα επιφάνειας

· Αντίσταση στο σχίσιμο.

· Εξάγει, επεξεργάζεται και παρουσιάζει τα αποτελέσματα της κάθε δοκιμής.

· Αξιολογεί την καταλληλότητα των υγρομονωτικών ασφαλτικών μεμβρανών ανάλογα με το σκοπό που θα χρησιμοποιηθούν.
	Εκπαιδευτικού: 

· Προβολή βιντεοταινίας και εικόνων σχετικών με την τοποθέτηση υγρομονωτικών ασφαλτικών μεμβρανών σε δομικά στοιχεία.

· Επίδειξη δειγμάτων ασφαλτικών μεμβρανών για σκοπούς αναγνώρισης.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα διεξάγει η κάθε ομάδα σύμφωνα με το πρόγραμμα.

· Καθοδήγηση της κάθε ομάδας στην εκτέλεση της  αντίστοιχης δοκιμής.

· Αξιολόγηση της συμμετοχής του/της κάθε μαθητή/τριας στη διεξαγωγή των δοκιμών 

· Αξιολόγηση της καταγραφής και παρουσίασης της δοκιμής του/της μαθητή/τριας.

Μαθητών/τριών:

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει, σύμφωνα με το πρόγραμμα.

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής από τον/την μαθητή/τρια στο τετράδιο σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων του/της μαθητή/τριας.

	10 Δοκιμές τσιμεντοσωλήνων 


(3 περίοδοι)

10.1 Αντοχή τριών ακμών τσιμεντοσωλήνων με τη χρήση κρουσιμέτρου
	· Αναγνωρίζει τους τσιμεντοσωλήνες.

· Αναφέρει τις χρήσεις των τσιμεντοσωλήνων.

· Αναφέρει τα υλικά παρασκευής των τσιμεντοσωλήνων.

· Αιτιολογεί τη χρησιμότητα του ελέγχου των τσιμεντοσωλήνων.

· Ελέγχει την αντοχή των τσιμεντοσωλήνων.

· Εκτελεί τη δοκιμή αντοχής τριών ακμών τσιμεντοσωλήνων με τη χρήση του κρουσιμέτρου.

· Εξάγει, επεξεργάζεται και παρουσιάζει τα αποτελέσματα της δοκιμής.

· Αξιολογεί την αντοχή των τσιμεντοσωλήνων ανάλογα με το σκοπό που θα χρησιμοποιηθούν.
	Εκπαιδευτικού: 

· Προβολή βιντεοταινίας και επίδειξη εικόνων από εργοστάσιο κατασκευής τσιμεντοσωλήνων.

· Επίδειξη δειγμάτων τσιμεντοσωλήνων για σκοπούς αναγνώρισης.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα εκτελέσει η κάθε ομάδα, σύμφωνα με το πρόγραμμα.

· Καθοδήγηση της κάθε ομάδας στην εκτέλεση της αντίστοιχης δοκιμής.

· Αξιολόγηση της συμμετοχής του/της μαθητή/τριας στη διεξαγωγή των δοκιμών 

· Αξιολόγηση της καταγραφής και παρουσίασης της δοκιμής του/της μαθητή/τριας.

Μαθητών/τριών: 

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει, σύμφωνα με το πρόγραμμα.

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής από τον/την μαθητή/τρια στο τετράδιο, σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων του/της μαθητή/τριας.

	11 Δοκιμές πλαστικών σωλήνων 


(6περίοδοι)

11.1 Έλεγχος της κανονικότητας του σχήματος και των διαστάσεων διατομής των πλαστικών σωλήνων

11.2 Θερμική επαναφορά των πλαστικών σωλήνων
	· Αναγνωρίζει τα διάφορα είδη πλαστικών σωλήνων.

· Αναφέρει τις χρήσεις των διαφόρων πλαστικών σωλήνων.

· Αναφέρει τις πρώτες ύλες παρασκευής των πλαστικών σωλήνων.

· Αιτιολογεί τη χρησιμότητα του ελέγχου των πλαστικών σωλήνων.

· Ελέγχει το σχήμα και τις διαστάσεις διατομής των πλαστικών σωλήνων.

· Ελέγχει το ποσοστό αλλοίωσης του μήκους των πλαστικών σωλήνων σε σχέση με την αυξομείωση της θερμοκρασίας.

· Εκτελεί τις πιο κάτω δοκιμές πλαστικών σωλήνων:

· Έλεγχος της κανονικότητας του σχήματος και των διαστάσεων διατομής των πλαστικών σωλήνων

· Θερμική επαναφορά των πλαστικών σωλήνων.

· Εξάγει, επεξεργάζεται και παρουσιάζει τα αποτελέσματα της κάθε δοκιμής.

· Αξιολογεί την καταλληλότητα των πλαστικών σωλήνων όσον αφορά τις διαστάσεις διατομής τους και τη συμπεριφορά τους στις αυξομοιώσεις της θερμοκρασίας.
	Εκπαιδευτικού:

· Προβολή βιντεοταινίας και επίδειξη εικόνων απο εργοστάσιο, σχετικών με την κατασκευή πλαστικών σωλήνων.

· Επίδειξη δειγμάτων πλαστικών σωλήνων για σκοπούς αναγνώρισης.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα διεξάγει η κάθε ομάδα, σύμφωνα με το πρόγραμμα.

· Καθοδήγηση της κάθε ομάδας στην εκτέλεση της αντίστοιχης δοκιμής

· Αξιολόγηση της συμμετοχής του/της μαθητή/τριας στη διεξαγωγή των δοκιμών.

· Αξιολόγηση της καταγραφής και παρουσίασης της δοκιμής του/της μαθητή/τριας.

Μαθητών/τριών:

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει, σύμφωνα με το πρόγραμμα.

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής από τον/την μαθητή/τρια στο τετράδιο, σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων του/της μαθητή/τριας.

	12 Δοκιμές ξύλου 


(3 περίοδοι)

12.1 Προσδιορισμός της περιεκτικότητας σε υγρασία του ξύλου
	· Αναγνωρίζει και αναφέρει τα κυριότερα είδη ξύλου που χρησιμοποιούνται στην οικοδομική βιομηχανία.

· Κατανοεί τη σημασία της ξήρανσης της ξυλείας πριν από τη χρησιμοποίησή της.

· Αιτιολογεί τη χρησιμότητα του ελέγχου της περιεκτικότητας σε υγρασία του ξύλου.

· Εκτελεί τη δοκιμή προσδιορίσμού της περιεκτικότητας σε υγρασία του ξύλου.

· Εξάγει, επεξεργάζεται και παρουσιάζει τα αποτελέσματα της δοκιμής.

· Αξιολογεί την καταλληλότητα του ξύλου, ανάλογα με την περιεκτικότητά του σε υγρασία.
	Εκπαιδευτικού:

· Προβολή βιντεοταινίας και επίδειξη εικόνων σχετικών με την υλοτόμηση και ξήρανση της ξυλείας.

· Επίδειξη δειγμάτων ξύλου για σκοπούς αναγνώρισης.

· Διανομή εντύπων στα οποία περιγράφεται ο τρόπος εκτέλεσης της δοκιμής που θα διεξάγει η κάθε ομάδα, σύμφωνα με το πρόγραμμα.

· Καθοδήγηση της κάθε ομάδας στην εκτέλεση της αντίστοιχης δοκιμής.

· Αξιολόγηση της συμμετοχής του/της μαθητή/τριας στη διεξαγωγή των δοκιμών.

· Αξιολόγηση της καταγραφής και παρουσίασης της δοκιμής του/της μαθητή/τριας. 

Μαθητών/τριών:

· Η κάθε ομάδα παίρνει τη θέση της στο εργαστήριο ανάλογα με τη δοκιμή που θα εκτελέσει, σύμφωνα με το πρόγραμμα.

· Ανάγνωση και κατανόηση της δοκιμής που θα εκτελέσει η κάθε ομάδα.

· Αναγνώριση και παραλαβή των αναγκαίων οργάνων και συσκευών για την εκτέλεση της κάθε δοκιμής.

· Εξαγωγή και καταγραφή των αποτελεσμάτων της δοκιμής.

· Περιγραφή της δοκιμής από τον/την μαθητή/τρια στο τετράδιο, σύμφωνα με την καθορισμένη μέθοδο.

· Αξιολόγηση των αποτελεσμάτων της δοκιμής, εξαγωγή των ανάλογων συμπερασμάτων και καταγραφή των εισηγήσεων του/της μαθητή/τριας.

	13 Εκπαιδευτικές εκδρομές


(6 περίοδοι)
	· Παρακολουθεί τη διεξαγωγή δοκιμών σε εργαστήρια ελέγχου υλικών και επισημαίνει την οργάνωση τη μεθοδικότητα, και την ακρίβεια εκτέλεσης των δοκιμών.

· Κατανοεί τη σημασία του ελέγχου των υλικών.

· Συγκρίνει τον εξοπλισμό και τις μεθόδους ελέγχου των υλικών στα επαγγελματικά εργαστήρια με εκείνες του εργαστηρίου του σχολείου του/της.

· Παρακολουθεί την παραγωγή διαφόρων δομικών υλικών σε εργοστάσια που θα επισκεφθεί και διαπιστώνει τον τρόπο και το βαθμό ελέγχου της ποιότητας των υλικών που παρασκευάζονται.
	Εκπαιδευτικού:

· Επίσκεψη σε εργαστήρια ελέγχου δοκιμών υλικών.

· Επίσκεψη σε ένα ή περισσότερα εργοστάσια παραγωγής δομικών υλικών που διαθέτουν και εργαστήριο ελέγχου των προϊόντων τους.

Οι μαθητές/τριες:

· Καταγραφή των παρατηρήσεων τους σχετικά με το βαθμό ελέγχου της ποιότητας των υλικών που παράγονται στους χώρους που θα επισκεφθούν.

